Rüttenen
Rüttene (amtlich Rüttenen) isch e Iiwohnergmein im Bezirk Läbere im Kanton Soledurn, Schwiiz.

Geografi 
Rüttene liit am Fuess vom Wiisenstei. Zue dr Gmein ghööre au no d Wiiler Widlisbach, Oberrüttene, Galmis, Fallere, Brüggmoos u Chrüze. D Gmeindsflächi umfasst 22,5 % langwirtschaftlichi Flächi, 69,7 % Waud, 6,7 % Sidligsflächi und 1,1 % suschtigi Flächi.

Nochbergmeine si Fäudbrunne-St. Niklaus, Soledurn, Längedorf, Oberdorf, Wäuscheror, Baum u Riedhouz.

Gschicht 
Rüttene isch zum erschte Mou gnennt worde im Johr 1474 aus Rüti (1475 Rütinen, 1526 Ruttinen).

Bevöukerig 
Quälle: Bundesamt für Statistik 2005

De Uusländeraateil isch 2010 bi 6,4 % gläge.

Religion 
32,5 % vor Iiwooner si im Johr 2000 evangelisch-reformiert gsii, 40,4 % römisch-katholisch.

Politik 
Bir Nationalrootswaale 2011 hät s das Ergebnis gää: BDP 2,5 %, CVP 16,5 %, EDU 0,4 %, EVP 1,6 %, FDP 16,5 %, GLP 7,0 %, GP 13,8 %, SP 20,0 %, SVP 19,0 %, Suschtigi 2,9 %.

Gmeindspresidäntin isch d Heidi Pauli-Huldi (Stand 2012).

Wirtschaft 
D Arbetslosigkeit isch im Johr 2011 bi 1,5 % gläge.

Sproch u Dialäkt 
Bir Voukszellig 2000 hei vor 1410 Iiwohner 95,9 % Dütsch aus Hauptsproch aagää, 0,9 % Französisch, 0,1 % Italienisch u 3,1 % angeri Sproche.

Dr hochalemannisch Dialäkt vo Rüttene ghört zue dr Dialäkt vo dr Region Soledurn, wo ähnlich si zum Bärndütsch.

Literatur 
 Einwohner- und Bürgergemeinde Rüttenen (Hrsg.): Rüttenen. Ein Platz an der Sonne. Rüttenen 2003, ISBN 3-9520690-6-X.

Weblink 

 www.ruettenen.ch

Fuessnote 

Ort (Kanton Soledurn)